**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **ΑΡΙΘΜ ΠΡΩΤ: 1455**

 **Λιβαδειά 29 /1/2021**

**ΑΠΟΣΠΑΣΜΑ**

Από το πρακτικό της αριθμ.2021-1ης Τακτικής Συνεδρίασης –

ΜΕ ΤΗΛΕΔΙΑΣΚΕΨΗ

του Δημοτικού Συμβουλίου Λεβαδέων

Αριθμός απόφασης  **1**

**ΘΕΜΑ:** **Καθορισμός αμοιβής δικηγόρου για τον κατ΄εξαίρεση δικαστικό χειρισμό υποθέσεων ιδιαίτερης σημασίας για τα συμφέροντα του Δήμου**

Στη Λιβαδειά σήμερα την 25η Ιανουαρίου 2021, ημέρα Δευτέρα και ώρα 18:00 μ.μ , συνήλθε σε συνεδρίαση το Δημοτικό Συμβούλιο του Δήμου Λεβαδέων  **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **με τηλεδιάσκεψη**   κατ ΄εφαρμογή  **τ**ης παρ 3 της υπ αριθμ. ΔΙΔΑΔ/Φ69/133/Οικ.20764/7-11-2020 εγκυκλίου του Υπουργείου Εσωτερικών (ΑΔΑ:Ψ48Γ46ΜΤΛ6-ΛΣΡ) « **Μέτρα και ρυθμίσεις στο πλαίσιο της ανάγκης περιορισμού της διασποράς του κορωνοϊού».** και ύστερα από την από  **1110/21-1-2021**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της διακοπείσας συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 24 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Τζουβάρας Νικόλαος |
|  |  Μητάς Αλέξανδρος | 2 | Φορτώσης Αθανάσιος  |
|  | Τζεσμετζής Εμμανουήλ  | 3 | Παπαϊωάννου Λουκάς  |
|  | Δήμου Ιωάννης  | 4 | Πούλος Ευάγγελος |
|  | Αποστόλου Ιωάννης | 5 | Γερονικολού Λαμπρινή |
|  | Σάκκος Μάριος  | 6 | Αλεξίου Λουκάς |
|  | Νταντούμη Ιωάννα  | 7 | Μπαρμπέρης Νικόλαος |
|  | Καράβα Χρυσοβαλάντου Βασιλική (Βάλια)  |  8 | Χέβα Αθανασία (Νάνσυ) |
|  | Μερτζάνης Κων/νος  | 9 | Σπυρόπουλος Δημοσθένης |
|  | Γιαννακόπουλος Βρασίδας  |  |  |
|  | Σαγιάννης Μιχαήλ  |   | Οι ποίοι δεν παρευρέθησαν αν και κλήθηκαν νόμιμα |
|  |  Πούλου Παναγιού (Γιώτα) |  |  |
|  | Γαλανός Κων/νος  |  |  |
|  | Καπλάνης Κων/νος  |  |  |
|  | Τόλιας Δημήτριος  |   |  |
|  |  Καράλης Χρήστος  |  |  |
|  | Κοτσικώνας Επαμεινώνδας  |  |  |
| **18**  | Αρκουμάνης Πέτρος  |  |  |
| **19**  | Μπράλιος Νικόλαος  |  |  |
| **20** | Τσιφής Δημήτριος |  |  |
| **21** | Καραμάνης Δημήτριος |  |  |
| **22** | Πλιακοστάμος Κων/νος |  |  |
| **23** | Τουμαράς Βασίλειος |  |  |
| **24** | Κατής Χαράλαμπος |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

 Εισηγούμενος το 1Ο θέμα της ημερήσιας διάταξης, ο Πρόεδρος έθεσε υπόψη των μελών του Δημοτικού Συμβουλίουτο υπ αριθμ 1056/20-1-2021 έγγραφο του Τμήματος Προϋπολογισμού , Λογιστηρίου & Προμηθειών της Δ/νσης Οικονομικών Υπηρεσιών του Δήμου , στο οποίο αναφέρονται:

*Με την περίπτωση ιδ της παρ.1 του άρθρου 72 του Ν.3852/10, όπως τροποποιήθηκε με την παρ1. του άρθρου 40 του Ν.4735/2020 ορίζεται ότι η Οικονομική Επιτροπή με απόφασή της*  *δύναται να αποφασίσει για την κατ’ εξαίρεση ανάθεση σε δικηγόρο, εξώδικου ή δικαστικού χειρισμού υπόθεσης, η οποία έχει ιδιαίτερη σημασία για τα συμφέροντα του δήμου και απαιτεί εξειδικευμένη γνώση ή εμπειρία. Στις περιπτώσεις αυτές, η αμοιβή του δικηγόρου ορίζεται σύμφωνα με το άρθρο 281 του Κώδικα Δήμων και Κοινοτήτων (του Ν. 3463/2006, Α ' 114).*

 *Με την παρ.3 του άρθρου 281 του Ν.3463/06 όπως έχει τροποποιηθεί με το άρθρο 36 παρ.7 του Ν.3801/2009 ορίζεται ότι:*

*«Για την εξώδικη ή δικαστική αντιμετώπιση νομικών ζητημάτων, τα οποία έχουν ιδιαίτερη  σημασία ή σπουδαιότητα και απαιτούν εξειδικευμένη νομική γνώση ή εμπειρία, η αμοιβή του δικηγόρου καθορίζεται με απόφαση του δημοτικού ή του κοινοτικού  συμβουλίου κατά παρέκκλιση των προηγούμενων παραγράφων. Η σχετική απόφαση λαμβάνεται με την απόλυτη πλειοψηφία των παρόντων μελών τους.»*

 *Με την υπ’ αριθμ. 2/2021 απόφαση της Οικονομικής Επιτροπής ανατέθηκε κατ΄ εξαίρεση και χορηγήθηκε ειδική εντολή και πληρεξιουσιότητα στην δικηγόρο Λιβαδειάς κα. ΠΑΠΑΓΕΩΡΓΙΟΥ ΕΛΕΝΗ του ΜΙΛΤΙΑΔΗ, να παραστεί και να εκπροσωπήσει το Δήμο Λεβαδέων στην υποστήριξη της από 1-10-2019 έφεσης κατά των Αθανασίου Παναγιώτη και λοιπών , ενώπιον του Μονομελούς Πρωτοδικείου Λιβαδειάς ( Εφετείο ) κατά τη δικάσιμο της 11ης Φεβρουαρίου 2020 ή σε όποια μετ΄αναβολή δικάσιμο.*

*Κατόπιν των ανωτέρω και λαμβάνοντας υπόψη:*

1. *Την περίπτωση ιθ της παρ.1 του άρθρου 72 του Ν.3852/10.*
2. *Την παρ. 3 του άρθρου 281 του Ν.3463/06.*
3. *Τις διατάξεις του Ν.4194/13 (Κώδικα Δικηγόρων).*
4. *Την υπ’ αριθμ. 2/2021 απόφαση της Οικονομικής Επιτροπής με την οποία έγινε η ανάθεση στη δικηγόρο.*
5. *Το γεγονός ότι δεν μπορεί να παραστεί για την άσκηση έφεσης η δικηγόρος του Δήμου λόγω σπουδαίου κωλύματος, μίας και η ίδια έχει ασκήσει αγωγή και έχει συμφέρον από την έκβαση της υπόθεσης.*
6. *Την οικονομική προσφορά της δικηγόρου σύμφωνα με την οποία απαιτείται το ποσό των 533,20€ συμπεριλαμβανομένου ΦΠΑ, και είναι η κατώτατη προβλεπόμενη αμοιβή από τον Κώδικα Περί Δικηγόρων.*
7. *Την αριθμ.291/2021 Απόφαση Ανάληψης Υποχρέωσης.*

***Καλείται το Δημοτικό Συμβούλιο:***

 *Να καθορίσει την αμοιβή της δικηγόρου Παπαγεωργίου Ελένης του Μιλτιάδη , όπου με την υπ’ αριθμ. 2/2021 απόφαση της Οικονομικής Επιτροπής ανατέθηκε κατ΄ εξαίρεση και χορηγήθηκε ειδική εντολή και πληρεξιουσιότητα, να παραστεί και να εκπροσωπήσει το Δήμο Λεβαδέων ενώπιον του Μονομελούς Πρωτοδικείου Λιβαδειάς (Εφετείο) κατά τη δικάσιμο της 11ης Φεβρουαρίου 2020 ή σε όποια μετ΄αναβολή δικάσιμο, στην υποστήριξη της από 1-10-2019 έφεσης κατά της αριθμ. 126/2019 Απόφασης του Ειρηνοδικείου Λιβαδειάς , η οποία υποχρεώνει το Δήμο να καταβάλλει σε σαράντα (40) εργαζόμενους του*

*(Αθανασίου Παναγιώτη και λοιποί) ποσά που αναλογούν σε δώρα εορτών και αδείας,* ***στο ποσό των ΠΕΝΤΑΚΟΣΙΩΝ ΤΡΙΑΝΤΑ ΤΡΙΩΝ ΕΥΡΩ ΚΑ ΕΙΚΟΣΙ ΛΕΠΤΩΝ (533,20€) συμπεριλαμβανομένου ΦΠΑ 24%****.*

 *Η αμοιβή κρίνεται εύλογη-κατώτατη σύμφωνα με τα οριζόμενα στο Κώδικα περί Δικηγόρων.*

 *Η αντιμετώπιση της παραπάνω δαπάνης θα γίνει σε βάρος του Κ.Α. 00/6111 με τίτλο ‘’Αμοιβές νομικών και συμβολαιογράφων’’ του προϋπολογισμού τρέχοντος έτους του Δήμου, με εγγεγραμμένη πίστωση 3.000,00€.*

Ο Πρόεδρος κάλεσε τα μέλη του Δημοτικού Συμβουλίου να τοποθετηθούν:

 Λαμβάνοντας το λόγο *ο κ.*  Δήμαρχος είπε ότι πρόκειται για ένα διαδικαστικό θέμα το οποίο το Δημοτικό Συμβούλιο αποφασίζει μόνο για τον καθορισμό της αμοιβής του εξωτερικού δικηγόρου για τη συγκεκριμένη περίπτωση μιας και η νομική σύμβουλος του Δήμου δεν μπορεί να παραστεί για την άσκηση έφεσης λόγω σπουδαίου κωλύματος.

 Ακολούθως το λόγο έλαβεη επικεφαλής της παράταξης «ΔΥΝΑΜΙΚΗ ΑΥΤΟΔΙΟΙΚΗΤΙΚΗ ΣΥΝΕΡΓΑΣΙΑ» δημοτική σύμβουλος κα. Πούλου Γιώτα λέγοντας ότι η παράταξή της δεν έχει καμία επιφύλαξη επί του θέματος μιας και όπως προκύπτει από την εισήγηση της υπηρεσίας η νομική σύμβουλος του Δήμου έχει ασκήσει και η ίδια αγωγή και έχει συμφέρον από την έκβαση της υπόθεσης.

 Στη συνέχεια ο επικεφαλής της παράταξης «ΛΑΪΚΗ ΣΥΣΠΕΙΡΩΣΗ ΛΙΒΑΔΕΙΑΣ» δημοτικός σύμβουλος κ. Κοτσικώνας ,τόνισε ότι δεν έχει νόημα ο ορισμός δικηγόρου για την προάσπιση των συμφερόντων του Δήμου μιας και με προηγούμενη απόφαση του Δημοτικού Συμβουλίου έχει αποφασισθεί ομόφωνα μετά από σχετικό αίτημα του συλλόγου εργαζομένων, η μη άσκηση ενδίκων μέσων . Αυτό είχε ως αποτέλεσμα κάποιες αποφάσεις να τελεσιδικήσουν και κάποιοι από τους εργαζομένους να έχουν πληρωθεί τα δώρα , τα επιδόματα . Στη συγκεκριμένη περίπτωση πρόκειται για ίδιας κατηγορίας εργαζόμενους δηλαδή Ι.Δ.Α.Χ και εφόσον ο Δήμος επιθυμεί μπορεί κατά την άποψή μας να μην προχωρήσει , να μην αντιδικήσει με τους εργαζομένους .Τέλος δήλωσε ότι η παράταξή του θα απέχει της ψηφοφορίας.

 Το Δημοτικό Συμβούλιο μετά από διαλογική συζήτηση και λαμβάνοντας υπόψη του:

* Την Πράξη Νομοθετικού Περιεχομένου (ΦΕΚ 42/25.02.2020 τεύχος A’): «Κατεπείγοντα μέτρα αποφυγής και περιορισμού της διάδοσης κορωνοϊού».
* την από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ 55/τ.Α/11-3-2020)
* την με αριθμ. Πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών, και την με αριθμ. Πρωτ 20930/31-3-2020 Εγκύκλιο του Υπουργείου Εσωτερικών (ΑΔΑ: 6ΩΠΥ46ΜΤΛ6-50Ψ) .
* της παρ.1 της υπ αριθμ. 40/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης
* την με αριθμ. πρωτ. 1822/16-03-2020 (ΑΔΑ: ΨΕΚ946ΜΤΛΠ-004) εγκύκλιο του Υπουργείου Ψηφιακής Διακυβέρνησης «Παροχή διευκρινήσεων και οδηγιών σχετικά με την εφαρμογή της υπηρεσίας τηλεδιάσκεψης e:Presence.gov.gr»
* Την παρ 3 της υπ αριθμ. ΔΙΔΑΔ/Φ69/133/Οικ.20764/7-11-2020 εγκυκλίου του Υπουργείου Εσωτερικών (ΑΔΑ:Ψ48Γ46ΜΤΛ6-ΛΣΡ) « **Μέτρα και ρυθμίσεις στο πλαίσιο της ανάγκης περιορισμού της διασποράς του κορωνοϊού».**
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018
* την το υπ αριθμ 1056/20-1-2021 έγγραφο του Τμήματος Προϋπολογισμού , Λογιστηρίου & Προμηθειών της Δ/νσης Οικονομικών Υπηρεσιών του Δήμου που είχε διανεμηθεί
* την παρ. 3 του άρθρου 281 του Ν.3463/06 , όπως έχει αντικατασταθεί με την παρ. 7 του άρθρου 36 του Ν. 3801/2009 .
* Τις διατάξεις του Ν.4194/13 (Κώδικα Δικηγόρων)
* Την περίπτωση ιε της παρ.1 του άρθρου 72 του Ν.3852/10.
* την υπ’ αριθμ. 2/2021 (ΑΔΑ: ΨΥ8ΤΩΛΗ-ΘΞ9) απόφαση της Οικονομικής Επιτροπής με την οποία ανατέθηκε κατ΄ εξαίρεση και χορηγήθηκε ειδική εντολή και πληρεξουσιότητα προς τούτο στην δικηγόρο Ελένη .Μ.Παπαγεωργίου , προκειμένου να παραστεί και να εκπροσωπήσει το Δήμο Λεβαδέων ενώπιον του Μονομελούς Πρωτοδικείου Λιβαδειάς (Εφετείο) κατά τη δικάσιμο της 11ης Φεβρουαρίου 2020 ή σε όποια μετ΄αναβολή δικάσιμο, για την υποστήριξη της από 1-10-2019 έφεσης κατά της αριθμ. 126/2019 Απόφασης του Ειρηνοδικείου Λιβαδειάς .
* την οικονομική προσφορά της δικηγόρου Ελένης .Μ.Παπαγεωργίου
* το γεγονός ότι η εν λόγω υπόθεση έχει ιδιαίτερη σημασία για τα συμφέροντα του Δήμου και η υπηρετούσα με πάγια αντιμισθία δικηγόρος του Δήμου Γιάννα Λάμπρου αδυνατεί να αναλάβει την διεκπεραίωση των υποθέσεων αυτών λόγω σπουδαίου κωλύματος καθόσον η ίδια εξαρτά προσωπικό συμφέρον από την έκβαση της ανωτέρω υπόθεσης επειδή έχει ασκήσει αγωγή κατά του Δήμου Λεβαδέων για επιδόματα εορτών και αδείας και έχει γίνει δεκτή με την αριθμ. 198/2019 απόφαση του Ειρηνοδικείου Λιβαδειάς,
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης στην τηλεδιάσκεψη
* Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΟΜΟΦΩΝΑ**

**1.** Καθορίζει την αμοιβή της δικηγόρου Ελένης .Μ. Παπαγεωργίου, στην οποία ανατέθηκε από την Οικονομική επιτροπή κατ΄εξαίρεση και χορηγήθηκε ειδική εντολή και πληρεξουσιότητα με την υπ αριθμ 1/2021 (ΑΔΑ: ΨΥ8ΤΩΛΗ-ΘΞ9) απόφασή της προκειμένου να παραστεί και να εκπροσωπήσει το Δήμο Λεβαδέων ενώπιον του Μονομελούς Πρωτοδικείου Λιβαδειάς (Εφετείο) κατά τη δικάσιμο της 11ης Φεβρουαρίου 2020 ή σε όποια μετ΄αναβολή δικάσιμο, στην υποστήριξη της από 1-10-2019 έφεσης κατά της αριθμ. 126/2019 Απόφασης του Ειρηνοδικείου Λιβαδειάς, η οποία υποχρεώνει το Δήμο να καταβάλλει σε σαράντα (40) εργαζόμενους του (Αθανασίου Παναγιώτη και λοιποί) ποσά που αναλογούν σε δώρα εορτών και αδείας, στο συνολικό ποσό των πεντακοσίων τριάντα τριών ευρώ και είκοσι λεπτών (533,20€), αμοιβή η οποία κρίνεται εύλογη- κατώτατη και σύμφωνα με τα οριζόμενα στον Κώδικα περί Δικηγόρων.

**2.** Η αντιμετώπιση της παραπάνω δαπάνης θα γίνει σε βάρος του Κ.Α. 00/6111 ”Αμοιβές νομικών και συμβολαιογράφων” του προϋπολογισμού τρέχοντος έτους του Δήμου Λεβαδέων.

**Απείχαν** της ψηφοφορίας οι δημοτικοί σύμβουλοι|: 1)Επ. Κοτσικώνας, 2) Π.Αρκουμάνης, 3)Δ.Τσιφής, 4) Ν. Μπράλιος .

**Η απόφαση πήρε τον αριθμό 1**

 **Ο Πρόεδρος του Δ.Σ.**

 **Μητάς Αλέξανδρος**

|  |  |  |
| --- | --- | --- |
|  |  **ΤΑ ΜΕΛΗ** |  ΠΙΣΤΟ ΑΠΟΣΠΑΣΜΑ |
| 1 | Καλογρηάς Αθανάσιος |  |
| 2 | Τσεσμετζής Εμμανουήλ |  Λιβαδειά αυθημερόν  |
| 3 | Δήμου Ιωάννης  |  Ο Δήμαρχος Λεβαδέων |
| 4 | Αποστόλου Ιωάννης |  |
| 5 | Σάκκος Μάριος  |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| 6 | Νταντούμη Ιωάννα  |   |
| 7 | Καράβα Χρυσοβαλάντου Βασιλική (Βάλια)  |  |
| 8 | Μερτζάνης Κων/νος  |  |
| 9 |  Γιαννακόπουλος Βρασίδας  |  |
| 10 | Σαγιάννης Μιχαήλ  |  |
| 11 | Πούλου Γιώτα |  |
| 12 | Γαλανός Κων/νος |  |
| 13 | Τόλιας Δημήτριος  |  |
| 14 | Καπλάνης Κων/νος  |  |
| 15 | Καραλής Χρήστος |  |
| 16 | Κοτσικώνας Επαμεινώνδας |  |
| 17 | Αρκουμάνης Πέτρος |  |
| 18 | Μπράλιος Νικόλαος  |  |
| 19 | Τσιφής Δημήτριος  |  |
| 20 | Καραμάνης Δημήτριος |  |
| 21 | Πλιακοστάμος Κων/νος |  |
| 22 | Τουμαράς Βασίλειος |  |
| 23 | Κατής Χαράλαμπος |  |